“Sputnik V” vaksinasi “omikron”ga qarshi samara bera oladimi?

Koronavirusning yangi “omikron” shtammi juda tez tarqalmoqda. Shu bois olimlar Rossiyaning “Sputnik V” vaksinasi ushbu shtammga qarshi qay darajada ta`sir ko`rsata olishini tekshiradi.
TASS agentligining xabar berishishicha, preparatning samaradorligini o`rganishga uch hafta ketadi.
Bu haqda Rossiya Federasiyasi to`g`ridan-to`g`ri investisiyalar jamg`armasi rahbari Kirill Dmitriev CNBC telekanaliga bergan intervyusida ma`lum qildi.
Uning ta`kidlashicha, 2022 yil fevral oyi oxiriga qadar “Sputnik V” vaksinasi 100 million dozagacha chiqarilishi mumkin.
Shu bilan birga, vaksinaning samaradorligi tufayli virusning “delta” shtammiga qarshi kurash unchalik og`ir kechmagani ta`kidlandi.